Стъклопис
Стъклописите се наричат също витражи ( – „остъкление“ и  – „стъкло“) и представляват цветни рисунки на стъкло. Те са декоративно и изобразително изкуство, използващо цветни парченца стъкло, които се подреждат в мозайка и изобразяват различни фигури.

Употреба 
Стъклописите най-често заместват стъклата на прозорците в християнски църкви, изобразявайки библейски сцени или просто преплетени християнски символи.

Технология на изработка 
За закрепване на парченцата стъкло в равен лист най-често се използва рамка от олово с двоен П-образен профил, наречена шпросна. Мекото олово се обработва лесно и позволява стъклата да се закрепят плътно, без опасност да бъдат спукани от напрежението на металната рамка. Друг вариант за прикрепване на парченцата стъкло е т. нар. „Арабски витраж". При него съединяването става посредством гипс, тъй като сплавите, с които се спояват шпросните, се топят при неособено висока температура, което изключва използването им за правене на витражи за места, където е горещо.

Готически витраж 
Витражът е едно от основните направления на готическата живопис, който постепенно измества фресковата живопис. Техниката на витража остава същата, както през предишния период, но цветовата палитра става по-богата и цветна, а сюжетите по-сложни – наред с изображенията с религиозни сюжети се появяват витражи на битови теми. Освен това, във витражите почват да се използват не само цветно, но и безцветно стъкло.

Стъклописът е най-разпространената и престижна форма на живописта в Северна Европа до ХV век, когато е изместен от панелната живопис. Готическата архитектура осигурява в големите сгради обширни пространства, които да бъдат заети от стъкло. В началото на периода се използват предимно черна боя и чисти или светло оцветени стъкла, но в началото на ХІV век се увеличава употребата на смеси, съдържащи сребро, с които се рисува върху стъкло, след което се изгарят. Това позволява постигането на голямо разнообразие от цветове, групирани около жълтото. В края на периода започват да се използват все по-големи парчета стъкло, в които жълтият цвят е доминиращ.

Външни препратки 

 The British Society of Master Glass Painters
 STAINED GLASS QUARTERLY OF THE STAINED GLASS ASSOCIATION OF AMERICA 
 Preservation of Stained Glass
 Church Stained Glass Window Database recorded by Robert E berhard, covering ~2800 churches in the southeast of England
 Institute for Stained Glass in Canada, over 6000 photos; a multi-year photographic survey of Canada's stained glass heritage
 The Stained Glass Museum in Ely, England
 Stained glass guide of United Kingdom
 „Stained Glass“. Glass. Victoria and Albert Museum.
 Gloine – Stained glass in the Church of Ireland Research carried out by Dr David Lawrence on behalf of the Representative Church Body of the
 Church of Ireland, partially funded by the Heritage Council
 Stained-glass windows by Sergio de Castro in France, Germany and Switzerland

Източници